stanford-oval/wikipedia huggingface dataset:
Ukrainalainen vapaa yliopisto
Toisen maailmansodan jälkeen

UVU:n toiminta alkoi uudestaan Münchenissä 1946. Ansio oli Berliinissä sijainneen Ukrainan tieteellisen instituutin tutkijoiden ja Vadym Štšerbakivskyin. Opettajakuntaan tuli emigrantteja Ukrainasta, opiskelijoita ilmoittautui enimmillään 493 lukuvuodeksi 1947–1948. Toimintaa rahoitettiin lahjoituksin. Opetusta tapahtui oikeustieteessä ja filosofia, myös julkaisutoiminta jatkui, lähinnä julkaistiin oppikirjoja ja alkuperäiskäsikirjoituksia. Vuosina 1946–1956 suoritettiin 206 tohtorintutkintoa ja 103 maisterintutkintoa. Baijerin opetus- ja uskontoministeriön myönsi UVU:lle 16. syyskuuta yksityisen yliopiston aseman.
Saksan rahauudistus 1948 hankaloitti emigranttien taloudellista tilannetta, ja opetushenkilöstöä ja opiskelijoita alkoi siirtyä Pohjois-Amerikkaan. Opetus paikalla päättyi 1956, mutta sitä yritettiin korvata perustamalla kirjeopetusta antava instituutti, jolla oli yhteydet Kanadassa, Ranskassa ja Yhdysvalloissa oleviin entisiin opettajiin. Julkaisutoimintaa vahvistettiin, ja 1957 alettiin julkaista Zapysky Ukrajinskoho vilnoho universytetu -nimistä aikakausjulkaisua.
Tilanne parani kun 1962 perustettiin Ukrainan tutkimuksen edistämisen yhdistys. Opetuksen paikalla käynnisti rehtori Juri Blohy 1965, ja rehtori Volodymyr Janiv jatkoi toiminnan laajentamista. Yliopisto sai 1974 oman rakennuksen. Yhteistoiminta ulkomaisten yliopistojen kanssa oli erityisen hedelmällistä.
Yliopiston rehtori on ollut vuodesta 2016 Maria Pryshliak.
Aiheesta muualla

Kuvia tai muita tiedostoja aiheesta Ukrainalainen vapaa yliopisto Wikimedia Commonsissa
Ukrainische Freie Universität (saksaksi, ukrainaksi)
Ukrainische Freie Universität Historisches Lexikon Beyerns (saksaksi)
Ville-Pekka Vuorento

Ville-Pekka Valtteri Vuorento (s. 19. lokakuuta 1972 Kokemäki) on aktiiviuransa päättänyt suomalainen kiekonheittäjä. Hänen seuranaan oli koko hänen urheilu-uransa ajan Kokemäen Kova-Väki ja hänen valmentajanaan toimi Jarmo Vuorento. Kalevan kisoista Vuorento saavutti kiekonheiton pronssia vuonna 1994. Virallisissa kilpailuissa hän ei ole esiintynyt vuoden 2009 jälkeen.
Viialanjärvi

| Viialanjärvi |
| --- | --- |
 Viialanjärven pohjoispääty
Valtiot:  Suomi 
Paikkakunta:  Naantali
Koordinaatit:  60°27′31″N, 22°00′34″E
Järvinumero:  95.110.1.005 
Mittaustietoja
Rantaviiva:  0,53 km 
Pinta-ala:  0,014 km² 
 fiViialanjärvi 
Viialanjärvi on pieni 1,4 hehtaarin järvi Luonnonmaalla Naantalissa. Järven rannat ovat soistuneet, ja niillä kasvaa runsas suolajisto. Järven rannalla on myös tervaleppäkorpi ja luhtaa.
Järven läheltä kulkee Seututie 189, jonka toisella puolella sijaitsee Metsäjärvi, johon Viialanjärvi laskee. Järven eteläpuolella on korkea 51,7 metrin korkuinen luonnonsuojelualue Linnavuori. Muutama sata metriä järven itä- ja eteläpuolella on runsaasti omakoti- ja rivitaloja.
Viialanjärven ympäri kiertää osittain pitkostettu luontopolku "Rinki", joka on osa Aurinkopolkua.
| Vedenlaatutiedot> Päivämäärä | Vedenlaatutiedot> Kokonaisfosfori | Vedenlaatutiedot> Liukoinen happi | Vedenlaatutiedot> Näytteenottosyvyys | Vedenlaatutiedot>  |
| --- | --- | --- | --- | --- |
| 26.02.1990 | 33,00 μg/l | 3,80 mg/l | 0,3 m |  |
| 25.06.1990 | 47,00 μg/l | 6,70 mg/l | 0,3 m |  |
Aiheesta muualla

Luonnonmaan luontopolut Varsinais-Suomen maaseutuoppilaitos. Arkistoitu 14.9.2011. Viitattu 6.9.2009.
Wikimedia Commonsissa on kuvia tai muita tiedostoja aiheesta .
Valse Triste (yhtye)

| Valse Triste> Tiedot |
| --- | --- |
Toiminnassa:  1983–
Tyylilaji:  hardcore punk
Kotipaikka:  Suomi
Laulukieli:  suomi
Jäsenet:  Wasky, laulu   Mikko, laulu   Ville, rummut   Antti, basso   Mika, kitara  
Levy-yhtiö:  If Society, 2006–   Solardisk, 1999–   Trash Can Records, 1990–  
Aiheesta muualla
www.valsetriste.net
Infobox OKNimi-testi OK: 
Valse Triste on eräs vanhimmista suomalaisista hardcore punk -yhtyeistä. Se perustettiin 1980-luvun alussa Kauhajoella.
Yhtye on toiminut vuosien saatossa useilla eri kokoonpanoilla. Jäsenistöön on eräässä vaiheessa kuulunut myös Teijo-Kalevi Lusa, joka tunnetaan paremmin Raamatun profetioita käsittelevistä kirjoistaan.
Yhtyeen sanoitukset ovat todella mystisiä ja ammentavat aiheensa lähinnä arkipäiväisten asioiden ja universaalien totuuksien väliltä. Myös musiikillinen ulosanti on erikoista ja rytmikästä, tuoden näin väriä tavalliseen hardcorepunk - mättöön.
Yhtyeen nimi tulee Sibeliuksen samannimisestä kappaleesta, joka on ranskaa ja tarkoittaa ”alakuloinen valssi”.
Jäsenet

Wasky – laulu (1983–)
Mikko – laulu (1989–)
Ville – rummut (2010–)
Antti – basso (2010–)
Mika - kitara (2021–)
Jäsenet > Entisiä jäseniä

Nyrönen – kitara (1983–1984)
Teijo – kitara (1985)
Perälä – kitara (1986–1999)
Essi – kitara (1999–2008)
Sami – kitara (2008–2021)
Haba – basso (1983–1984)
Hämppy – basso (1985)
Hämy – basso (1986–1987)
Tepe – basso (1987–1989)
Taisto – basso (1989–1993)
Mika A – basso (1993)
Raine – basso (1993–2008)
Rekku – basso (2008–2010)
Tepe – rummut (1983–1985, 1989–1993)
Janne – rummut (1986–1989, 1993–2008)
Mikko – rummut (2008–2009)
Diskografia

| --- | --- |
 Albumit Turha ruokkia ruumiita (1999)  Kompilaatio (2002,  kokoelma)  Madon luku (2006) 10" Valse Triste / Osasto 11 (2011) EP:t ja 7":t Valse Triste (1990)  Sietämisen olematon keveys (1990)  Hyvästi nielurisat (1991)  split w/ Z (1991,  julkaistu Japanissa)  Varokaa kuulaa! (1992)  Pala palalta (1993)  Mielipuolen onnenpyörä (1994)  Primer Pasiente: Valse Triste / Silmäosasto / Eevan Tyttäret split (1995)  Hermovasara (1997)  Humen giljotiini (2001)  VT/DT (2003,  Deep Turtle -split)  Naulatkaa! (2004)  Sininen hetki (2014) :  Demot / Kasetit Palava Enkeli (1986)  Voit Ostaa Revolverin Joka 15. Päivä! (1988)  Humalaisen Poliisin Pistoolinpiippu Oli Ohimollani (1989)  Valse Triste (Puola)  Valse Triste / Adolf & The Piss Artists split (Bulgaria, 1999)  Kulutusjuhlat (kokoelma, Shitsuck Tapes & Stuff, 2007)  Neljä tai viisi Polvisella (Shitsuck Tapes & Stuff, 2012) Mukana kokoelmilla Alternative Action Compilation – 7" EP (Alternative Action Records, 1990) – kappale ”Emma Halonhakkaaja”  Panx Vinyl Zine #10 – 7" EP (Panx Records, 1991) – kappale ”Sopivaa”  Jäähyväiset aseille – Farewell to Arms – LP (Underground Productions, 1996) – kappale ”Verinorot”  Group Therapy (Late for the Sessions) – CD (Odd Records, 1998) – kappaleet ”Sutta ja sekundaa” ja ”Akvaariopää”  Underground Kollektion vol. 0 – 7" EP (Black Oval Records, 1998) – kappale ”Yhteensattuma”  The Spirits of the New Age – CD (Hateball Records, 1999) – kappale ”Viisastelija”  Lepakon hautajaiset live – CD (Hautajaisväki, 2000) – kappale ”Selkäänpuukottamisen jalo taito”  Suomipunkkia – CD (Low Frequency Records, 2000) – kappale ”Palava koira”  Solardisk.com – 3rd Anniversary Label Sampler – CD (Solardisk, 2001) - kappaleet ”Selkäänpuukottamisen jalo taito” ja ”Päästäkää ilmat pois”  Punk Occupation 8 – CD (2006) – kappale ”Selkäänpuukottamisen jalo taito”  Hardcore '03 – LP (Kämäset Levyt, Roku Records, S.U.P.O. Records, Tuska & Ahdistus Records, 2006 ) – kappale ”Masiina”  Hahmotushäiriö – LP (Kissankusi Records, 2006) – kappale ”Perheeni on testi”  Laatiminen Äpäröille - LP (Paska Records, Ranska, 2009)
Aiheesta muualla

Valse Tristen kotisivut (Arkistoitu – Internet Archive)
Valse Tristen myspace-sivut
Valse Triste
| --- | --- |
Studioalbumit:   Turha ruokkia ruumiita  Kompilaatio  Madon luku 
10":  Valse Triste / Osasto 11
EP:t ja 7":t:   Valse Triste  Sietämisen olematon keveys  Hyvästi nielurisat  split w/ Z  Varokaa kuulaa!  Pala palalta  Mielipuolen onnenpyörä  Primer Pasiente: Valse Triste / Silmäosasto / Eevan Tyttäret split  Hermovasara  Humen giljotiini  VT/DT  Naulatkaa!  Sininen hetki 
Demot / Kasetit:   Palava Enkeli  Voit Ostaa Revolverin Joka 15. Päivä!  Humalaisen Poliisin Pistoolinpiippu Oli Ohimollani  Valse Triste (Puola)  Valse Triste / Adolf & The Piss Artists split  Kulutusjuhlat  Neljä tai viisi Polvisella
Viialan viilatehdas

Viialan viilatehdas oli Viialassa vuosina 1901–1998 toiminut viiloja valmistanut metallialan yritys.
Viilatehtaan perusti 1901 insinööri Erik Estlander, yrityksen nimenä oli aluksi Wiiala Filfabrik, innehafvare Erik Estlander. Tehdas siirtyi sitten H. Stenvallille ja yrityksen nimeksi muuttui Viiala Filfabrik (H Stenvall). Tehtaassa valmistettiin uusia viiloja ja teroitettiin myös käytettyjä viiloja. Vuonna 1913 tehtaassa työskenteli 27 työntekijää. Tuotannon pääosa meni Suomeen ja suurin vientimaa oli Venäjä.
Viilatehtaasta tuli 1919 osakeyhtiö nimeltä Viialan Viilatehdas Oy. Vanha tehdas tuhoutui 1921 tulipalossa ja tämän jälkeen rakennettiin uusi tehdas jossa oli laajemmat tilat ja uudistetut koneet. Viilatehtaalla oli myös oma konepaja jossa valmistettiin viilojen tuotannossa tarvittuja erikoiskoneita. Vuonna 1939 tehtaan tuotannosta meni neljäsosa vientiin, vientimaita olivat Pohjoismaat, Baltian maat, Hollanti, Kreikka, Turkki, Intia, Kanada ja Etelä-Amerikka. Raaka-aineena käytetty teräs tuli Ruotsista ja Englannista.
Vuoden 1950 tienoilla viilatehtaalla oli noin 160 työntekijää. Päätuotteina olleiden viilojen lisäksi valmistettiin ankkureita, erilaisia työkaluja ja marjaseuloja sekä marjapoimuureita. Vuonna 1950 yrityksen omistajiksi tulivat Rautakonttori Oy sekä Rautakauppojen Oy ja sen tytäryhtiö Puolimatkan Teollisuus Oy.
Yritys toimi vuodesta 1956 nimellä Viialan Viila Oy. Sandvikin viimeksi omistaman tehtaan viilatuotanto siirrettiin 1996 yrityskauppojen kautta ulkomaille ja yrityksen toiminta päättyi 1998. Viialan museossa on esillä viilatehtaan vanhoja koneita ja laitteita sekä tehtaan valmistamia viiloja ja muita tuottaita.
Aiheesta muualla

Kansalliskirjaston digitoidut aineistot : Viialan Viilatehdas Oy
Viialan Viilatehdas Osakeyhtiö, Suomen Kuvalehti, 16.12.1922, nro 50-51, s. 54, Kansalliskirjaston digitaaliset aineistot
Valse Triste (EP)

| Valse Triste Valse Triste |
| --- | --- | --- |

EP-levyn tiedot
 Äänitetty : 24.–25. maaliskuuta 1990 AMS-Studios, Kauhava
 Julkaistu: huhtikuu 1990
 Formaatti: 7″ vinyyli
 Tuottaja(t): Kimmo Ahola & Valse Triste
 Tyylilaji: hardcore punk
 Kesto: 14.29
 Levy-yhtiö: Trash Can
Valse Tristen muut julkaisut
|   | Valse Triste 1990 | Sietämisen olematon keveys (EP) 1990 |
Valse Triste on saman nimisen hardcore punk -yhtyeen esikois-EP, joka julkaistiin huhtikuussa 1990 levymerkillä Trash Can Records. Siitä julkaistiin 500:n kappaleen 7″ vinyylipainos.
Kappaleet > A-puoli

Kompastus – 2.20
Itsemurha lihapullilla – 1.35
Juoksen pitkin seiniä – 1.57
Äpärä-Hanssi – 1.47
Kappaleet > B-puoli

Suit sait – 1.08
Takaisin kompostiin – 2.21
Painanut ei grammaakaan – 1.59
Kumiset apinat – 1.22
Kokoonpano

Wasky – laulu
Mikko – laulu, basso (kappale 2)
Perälä – kitara
Kasari – basso, laulu (kappale 2)
Tepe – rummut
Aiheesta muualla

Valse Triste finnmusic.net -sivustolla
Valse Triste discogs.com -sivustolla (englanniksi)
Valse Triste
| --- | --- |
Studioalbumit:   Turha ruokkia ruumiita  Kompilaatio  Madon luku 
10":  Valse Triste / Osasto 11
EP:t ja 7":t:   Valse Triste  Sietämisen olematon keveys  Hyvästi nielurisat  split w/ Z  Varokaa kuulaa!  Pala palalta  Mielipuolen onnenpyörä  Primer Pasiente: Valse Triste / Silmäosasto / Eevan Tyttäret split  Hermovasara  Humen giljotiini  VT/DT  Naulatkaa!  Sininen hetki 
Demot / Kasetit:   Palava Enkeli  Voit Ostaa Revolverin Joka 15. Päivä!  Humalaisen Poliisin Pistoolinpiippu Oli Ohimollani  Valse Triste (Puola)  Valse Triste / Adolf & The Piss Artists split  Kulutusjuhlat  Neljä tai viisi Polvisella
Veronkohde

Veronkohde eli vero-objekti tarkoittaa sitä hyödykettä tai taloudellista tapahtumaa, josta on maksettava veroa. Sellaisia ovat esimerkiksi tietyt tulot, omaisuus sekä tuotteiden valmistus ja kulutus (kulutusvero). Veronkohteen lähikäsite on veronlähde, joka tarkoittaa niitä varoja tai tuloja, joista veron maksuun käytettävä raha on peräisin. Tuloveron yhteydessä veronkohde ja veronlähde merkitsevät samaa asiaa. Arvonlisäverossa veronkohteena on kulutus, mutta veronlähteenä kuluttajan tulot tai varallisuus. Verosta vapaaksi eli verottomaksi kutsutaan veronkohdetta, joka on vapautettu veroista.
Veronique Hronek

| Mitalit> Maa:   Saksa.Naisten alppihiihto.MM-kilpailut  | Mitalit> Maa:   Saksa.Naisten alppihiihto.MM-kilpailut  | Mitalit> Maa:   Saksa.Naisten alppihiihto.MM-kilpailut  | Maa:   Saksa> Naisten alppihiihto. |
| --- | --- | --- | --- |
|  Pronssia | Schladming 2013 | joukkuekilpailu |  |
Veronique Hronek (s. 23. syyskuuta 1991) on saksalainen alppihiihtäjä.
Alppihiihdon maailmancupissa Hronek kilpaili ensimmäisen kerran Sankt Moritzissa joulukuussa 2010. Ensimmäiset maailmancupin pisteensä hän sai joulukuussa 2011 Lake Louisen supersuurpujottelusta, jossa hän sijoittui 29:nneksi. Kymmenen parhaan joukkoon hän pääsi ensimmäisen kerran Bad Kleinkirchheimin supersuurpujottelussa tammikuussa 2012 oltuaan kuudes. Se on myös hänen paras sijoituksensa maailmancupissa.
Hronek sijoittui Crans-Montanan nuorten MM-kilpailuissa 2011 suurpujottelussa neljänneksi. Ensimmäisissä aikuisten MM-kisoissaan Schladmingissa 2013 hän kuului Saksan pronssijoukkueeseen joukkuekilpailussa. Lisäksi hän oli superalppiyhdistetyssä 12:s. Vailin / Beaver Creekin MM-kilpailuissa 2015 hän sijoittui supersuurpujottelussa 11:nneksi ja alppiyhdistetyssä 13:nneksi.
Veronique Marrier D'Unienville

| Mitalit> Maa:   Mauritius.Naisten jousiammunta.Afrikan-mestaruuskilpailut  | Mitalit> Maa:   Mauritius.Naisten jousiammunta.Afrikan-mestaruuskilpailut  | Mitalit> Maa:   Mauritius.Naisten jousiammunta.Afrikan-mestaruuskilpailut  | Maa:   Mauritius> Naisten jousiammunta. |
| --- | --- | --- | --- |
|  Hopeaa | Kairo 2010 | Henkilökohtainen kilpailu |  |
|  Pronssia | Kairo 2008 | Henkilökohtainen kilpailu |  |
Veronique Marrier D'Unienville (s. 18. heinäkuuta 1967) on mauritiuslainen jousiampuja. Hänen paras sijoituksensa FITA:n ranking-listalla on 94. tila, jonka hän saavutti helmikuussa 2008.
D'Unienville on voittanut Afrikan-mestaruuskilpailuissa kaksi mitalia, henkilökohtaisesta kilpailusta pronssia vuodelta 2008 ja hopeaa 2010. Hän osallistui Pekingin olympialaisiin 2008 41-vuotiaana ja on maansa historian vanhin olympiaurheilija. D'Unienville oli olympialaisten henkilökohtaisessa kilpailussa jaetulla 59. sijalla hävittyään jo ensimmäisellä pudotuskierroksella.
Vanuatun parlamenttivaalit 2020

Vanuatun vuoden 2020 parlamenttivaalit pidettiin 19. maaliskuuta. Niissä valittiin 52 edustajaa maan parlamenttiin seuraavaksi nelivuotiskaudeksi.
Kaikkiaan vaaliessa oli ehdokkaana 17 naista. Muiden Ennen vaaleja parlamentissa ei ollut ainuttakaan naisedustajaa..
Huonon sään vuoksi neljän vaalipiirin, Ambaen, Maewon, Banksin ja Torresin, äänestyspaikoille ei saatu toimitettua paikalle ajoissa, joten äänestysaikaa pidennettiin näiden vaalipiirien osalta seuraavaan päivään.
Vaalien jälkeen suurimmaksi puolueeksi nousi Maa ja oikeus -puolue. Virallisia tuloksia ei ole vielä julkaistu..
Vanuatun musiikki

Vanuatun musiikki on Tyynellä valtamerellä sijaitsevan Vanuatun saaristovaltion asukkaiden tekemää musiikkia, niin perinteistä kuin nykyaikaistakin.
Vanuatulaisessa perinnemusiikissa käytettäviä soittimia ovat muun muassa tantam-rumpu sekä eräänlaiset säkkipillit.
Pienet laulu- ja soitinyhtyeet on tunnetuin musiikin genre. Kylätanssissa ja häissä esiintyy satoja yhtyeitä, joiden musiikilla on ollut merkitystä kansallisen kulttuurin syntymiselle. Nuoret muusikot laulavat paikallisista ja kansallisista aiheista paikallisilla kielillä. Joistakin näistä kappaleista on tullut kansallisia standardeja, jotka leviävät nauhoitteina tai radiossa. Monet yhtyeet matkustavat Port Vilaan kesäkuussa kilpailemaan vuosittaisessa kilpailussa.
Vanuatun musiikkiteollisuus alkoi kasvaa nopeasti 1990-luvulla. Vuosikymmenen alussa suosioon nousivat muun muassa yhtyeet Huarere ja Tropic Tempo.
Vanuatun maantiede

Vanuatun maantiede kertoo Melanesiaan kuuluvan Vanuatun maantieteestä. Vanuatuun kuuluu kaikkiaan 82 saarta, joista 12 on pääsaaria ja 70 pienempiä saaria. Koska Vanuatu sijaitsee Australian mannerlaatan reunalla, alueella tapahtuu silloin tällöin vulkaanista toimintaa, jonka seurauksena joidenkin saarten keskelle on muodostunut jyrkiä kallioita. Joillakin saarilla on 800–1 000 metriä korkeita vuoria. Korkein vuori on Santon Espiritu, joka on 1 879 metriä korkea.[lähde? ]
Vanuatun ilmasto on yleensä kostea, ja sateita on tavallisesti ympäri vuoden. Kuivat kaudet ovat harvinaisia. Vanuatu sijaitsee eteläisellä pallonpuoliskolla, ja talvi kestää huhtikuusta lokakuuhun. Lämpötila on talvellakin keskimäärin 23 °C. Kesäisin ilmasto on kuuma ja kostea. Sateisimmilla alueilla vuotuinen sademäärä on 4 000 mm.[lähde? ]
Vanuatussa on monia alueita, joissa ihmisten on vaikea kulkea, ja siksi metsät ovat monin paikoin säilyneet luonnontilaisina. Metsissä esiintyy banianpuita ja santelipuita.
Vanuatun liberaaliliike

| Vanuatun liberaaliliike> Vanuatu Liberal Mouvement |
| --- | --- |
  
  
Perustettu:  8. joulukuuta 2018
Puheenjohtaja:  Gaetan Pikioune
Puoluesihteeri:  Nicholas Bwibwi
Ideologia:  liberalismi kansallisliberalismi
Poliittinen kirjo:  keskusta
Parlamentti:  1 / 52
Luganvillen kaupunginvaltuusto:  1 / 13
Infobox OKNimi-testi OK: 
Vanuatun liberaaliliike (engl. Vanuatu Liberal Movement, lyh. VLM) on Vanuatussa toimiva liberaali puolue.
Puolue on perustettu vuonna 2018. Ensimmäisillä puoluepäivillään vuonna 2019 puolue ilmoitti asettavansa ehdokkaita tuleviin parlamenttivaaleihin sekä Luganvillen kunnallisvaaleihin. Luganvillen valtuustoon puolue voitti yhden paikan.
Ensimmäisen edustajansa maan parlamenttiin puolue sai vuoden 2020 vaaleissa, kun puolueen puheenjohtaja ja perustaja Gaetan Pikioune tuli valituksi.
VLM on nostanut esille mm. kavan myyntiin liittyvän epäreilun kilpailutilanteen Kiinan markkinoilla puolustaen paikallisten vanuatualaisten tuottajien oikeutta reiluun hintaan ja markkinaympäristöön oman kansallisjuomansa kohdalla.
Puolue ilmoitti järjestävänsä toiset puoluekokouksensa vuonna 2021 Efatessa, Melen kylässä.
Umpieritysjärjestelmä

Tärkeimmät umpirauhaset.
 Mies vasemmalla, nainen 
oikealla. 1. Käpyrauhanen 2. Aivolisäke 
3. Kilpirauhanen 4. Kateenkorva

5. Lisämunuaisen kuorikerros 6. Haima 
7. Munasarja 8. Kives
Umpirauhaset (lat. glandula endocrina, glandula sine ductu) muodostavat umpieritysjärjestelmän (sisäeritysjärjestelmä), jossa 
tiehyettömät umpirauhaset erittävät kemiallisia välittäjäaineita, hormoneita, jotka kiertävät 
verenkierrossa ja vaikuttavat toisiin elimiin. Hormonit toimivat viestinviejinä ja 
leviävät verenkierron välityksellä elimistön eri osissa oleviin soluihin, jotka tulkitsevat hormonien välittämät 
viestit ja toimivat niiden mukaan. Umpieritysjärjestelmään eivät kuulu avorauhaset  eli 
eksokriiniset rauhaset (glandula exocrina), kuten sylkirauhaset, hikirauhaset tai ruuansulatuskanavassa olevat 
rauhaset.
Lääketieteen aluetta, joka käsittelee umpierityssairauksia, kutsutaan endokrinologiaksi, joka 
on osa sisätautioppia.
Fysiologiaa

Umpieritysjärjestelmä yhdistää aivot hormonien avulla elimiin, jotka säätelevät aineenvaihduntaa, kasvua ja kehittymistä sekä lisääntymistä.
Eräiden steroidirakenteisten hormonien signaalin välitykseen solun sisälle liittyy ligandin aktivoimia 
tumahormonireseptoriproteiineja, jotka sitoutuessaan tiettyihin DNA-sekvensseihin toimivat transkription 
päälle-pois -kytkiminä tuman sisällä. Nämä kytkimet säätelevät ihon, luiden sekä aivojen käyttäytymistä 
säätelevien keskusten kehittymistä ja erikoistumista. Ne säätelevät jatkuvasti myös sukurauhasten 
säätelyä.
Umpieritysjärjestelmä säätelee hormonejaan negatiivisen palautteen kautta, eli korkea pitoisuus vähentää 
tuotantoa. Immuunijärjestelmä ja muut tekijät osallistuvat myös hormonitasapainon säätelyyn.
Umpirauhaset ja niiden erittämät hormonit > Kumpikin sukupuoli

Hypotalamus
Tyrotropiinia vapauttava hormoni (TRH)
Gonadotropiinia vapauttava hormoni (GnRH)
Kasvuhormonia vapauttava hormoni (GHRH)
Kortikotropiinia vapauttava hormoni (CRH)
Somatostatiini (SS tai GHIH tai GIH)
Dopamiini (DA)
Aivolisäke
Aivolisäkkeen etulohko (adenohypofyysi)
Kasvuhormoni (GH)
Prolaktiini (PRL)
Adrenokortikotrooppinen hormoni (ACTH, kortikotropiini)
Kilpirauhasta stimuloiva hormoni (TSH, tyrotropiini)
follikkelia stimuloiva hormoni (FSH, kuuluu gonadotropiineihin)
Luteinisoiva hormoni (LH, kuuluu gonadotropiineihin)
Aivolisäkkeen takalohko (neurohypofyysi)
Oksitosiini
Antidiureettinen hormoni (ADH, myös arginiini-vasopressiini AVP)
Käpyrauhanen
Melatoniini
Kilpirauhanen
Trijodityroniini (T3), kilpirauhashormonin aktiivinen muoto
Tyroksiini (T4) eli tetrajodityroniini, kilpirauhashormonin passiivinen muoto
Kalsitoniini
Lisäkilpirauhanen
Lisäkilpirauhashormoni (PTH)
Sydän
Natriureettinen peptidi (ANP)
Maha ja suolisto
Kolekystokiniini (CCK)
Gastriini
Greliini
Neuropeptidi Y (NPY)
Sekretiini
Somatostatiini
Maksa
Insuliininkaltainen kasvutekijä (IGF)
Angiotensinogeeni
Trombopoietiini
Langerhansin saarekkeet haimassa
Insuliini
Glukagoni
Somatostatiini
Lisämunuainen
Lisämunuaisen kuorikerros
Glukokortikoidit (enimmäkseen kortisoli)
Mineralokortikoidit (enimmäkseen aldosteroni)
Androgeenit (sisältäen DHEA ja testosteroni)
Lisämunuaisen ydin
Adrenaliini
Noradrenaliini
Munuainen
Reniini
Erytropoietiini (EPO)
kalsitrioli (D3-vitamiinin aktiivinen muoto)
Iho
D3-vitamiini (kalsiferoli)
Rasvakudos
Leptiini
Estrogeeni (enimmäkseen estroni)
Umpirauhaset ja niiden erittämät hormonit > Vain miehillä

Kivekset
Androgeenit (enimmäkseen testosteroni)
Umpirauhaset ja niiden erittämät hormonit > Vain naisilla

Munarakkula
Estrogeenit (enimmäkseen estradioli)
Testosteroni
Keltarauhanen
Progesteroni
Estrogeenit (enimmäkseen estradioli)
Istukka (raskauden aikana)
Progesteroni
Estrogeenit (enimmäkseen estrioli)
Istukkahormoni (hCG)
Istukan somatomammotropiini (HPL)
Umpirauhasten merkitys sairauksissa

Umpieritysjärjestelmän sairaudet, kuten diabetes mellitus ja kilpirauhasen sairaudet, ovat yleisiä.
Endokrinopatia eli umpieritysjärjestelmän toiminnan häiriö voi aiheutua missä tahansa umpirauhasessa. Vajaatoiminta voi olla seurausta reservien loppumisesta, erityksen vähyydestä, rauhasen kehityshäiriöstä, surkastumisesta tai tuhoutumisesta. Liikatoimintaa voi aiheuttaa liiallinen eritys, estovaikutuksen katoaminen eritykseen, kasvain tai hyperplasia eli solumäärän lisääntyminen.
Endokrinopatiat luokitellaan ensisijaisiin (primääreihin), toissijaisiin (sekundäärisiin) ja kolmassijaisiin (tertiäärisiin).
Ensisijainen endokrinopatia tarkoittaa kohde-elimen toiminnanhäiriötä ja siihen yleensä liittyy hormonien puutteellista tai liiallista eritystä. Toissijainen häiriö on jossain muualla, kuten aivolisäkkeessä, jolloin sen tuottamat hormonipitoisuudet ovat liian matalia tai korkeita. Kolmassijainen häiriö liittyy hypotalamuksen toimintaan ja sen vapauttajahormoneihin.
Diffuusi umpieritysjärjestelmä

Elimet eivät ole ainoita, jotka erittävät hormoneja elimistöön. On olemassa erityisiä soluja, jotka erittävät hormoneja itsenäisesti. Näitä kutsutaan diffuusiksi eli hajanaiseksi umpieritysjärjestelmäksi, johon kuuluvat sydänlihassolut ja vatsan sekä suoliston epiteelisolut. Jos hormoneilla tarkoitettaisiin kaikkia kemiallisia eritteitä, jokainen elimistön solu olisi osa umpieritysjärjestelmää.
Virve Pajuharju

Virve Pajuharju (s. 3. huhtikuuta 1967) on entinen suomalainen aitajuoksija. Hän edusti Turun Urheiluliittoa. Päälajissaan 400 metrin aitajuoksussa hän on saavuttanut Kalevan kisoissa 1991 ja 1993 kaksi pronssia. Hänen ennätysaikansa on  57,86. Häntä valmensivat Markku Välivehmas ja  Martti Raikasniemi.